Wikitravel:Kirjoitussävy

Wikitravelin artikkeleiden sävyn pitäisi olla keskusteleva ja epävirallinen. Sen pitäisi kulkea kultaista keskitietä täysin epävirallisen slangin ("Hesa ON IHQ!!!1!") ja tönkön akateemisuuden ("Ottamalla suuntiman pohjoiseen ja tätä suuntaa prikulleen noudattaen saapuu normaalia kävelyvauhtia etenevä jalankulkija 57 sekunnissa ravitsemusliikkeen ovelle") välillä.

Eloisa kirjoitustyyli on tervetullutta. Reiluuden vaatimusta ei pidä tulkita niin, että tekstin pitäisi olla väritöntä ja tietosanakirjamaista. Esimerkiksi Pohjois-Korean ihmisoikeustilannetta voi hyvin kuvailla "orwelliaaniseksi painajaiseksi" ennemmin kuin todeta "joidenkin järjestöjen ilmaisseen huolestuneisuutta vähemmän kuin täydellisestä kansainvälisten ihmisoikeusstandardien noudattamisesta, vaikkakin tämä syyte on pontevasti kiistetty ulkoministeriön toimesta".

Jos sinusta tuntuu, ettet ole kaikkein etevin kynäniekkä, älä arastele! Jos sinulla on jotain mielestäsi oleellista lisättävää, kirjoita silti käyttäen omaa tyyliäsi. Joku muu voi sitten myöhemmin muokata tekstiäsi lennokkaampaan suuntaan.

Varovaiset yleistykset ovat sallittuja, mutta älä päädy liioitteluun. On totuudenmukaista todeta "Sveitsin syövän tavallisen reppumatkailijan budjetin", mutta hieman liikaa sanoa "Unohda Sveitsin matka, ellet ole valmis myymään munuaisiasi!".

Katso myös

 * Älä mainosta
 * Ole reilu
 * Vältä negatiivisia arvosteluja

en:Wikitravel:Tone de:Wikitravel:Schreibstil it:Wikitravel:Tono ja:Wikitravel:文体